Drie Lesotho-tieners vas vir dwelmhandelArgieffoto ter illustrasie (Foto: SAPD) Drie tieners van Lesotho is Vrydag in KwaZulu-Natal in hegtenis geneem op aanklag van dwelmhandel nadat 125 kg dagga in hul besit gevind is. Maj. Thulani Zwane, polisiewoordvoerder, het gesê die inhegtenisneming het in Underberg, ŉ dorpie aan die voet van die Drakensberg, plaasgevind. “Die polisie het inligting ontvang dat vyf verdagte mans wat groot sakke dra op die Drakensberg Garden-pad gesien is,” het Zwane gesê. “Die Himeville-polisie het reageer en toe hulle op die toneel aankom, het die verdagtes te voet probeer vlug. Drie is aangekeer; die ander twee kon egter daarin slaag om te ontsnap.” Die drie verdagtes, tussen 18 en 19 jaar oud, moet Maandag in die Himeville-landdroshof verskyn. Die soektog na die ander verdagtes duur voort.